باهارین گلیشی‌نین طبیعتین اویانیشینی تمثیل ائدن نووروز قوتلاما‌لاری باشلادی ...
یئنی ایل اولا‌راق گئجه-گوندوز برابرلیگی‌نین یاشاندیغی 21 مارس، دوغو تورکوستان‌دان بالکان‌لارا قدر گئنیش بیر جوغرافیادا قوتلانیر ...
نووروز سببی‌ ایله پرزیدنت رجب طیب اردوغان، تورکیه بؤیوک میللت مجلیسی‌نین باشقانی اسماعیل قهرمان و باش ناظیر بینا‌لی ییل‌دیریم بیر مساژ یایینلادی.
پرزیدنت اردوغان، دونیانین آجی گون‌لر یاشادیغینی ایفاده ائده‌رک؛
"نووروزون ایفاده ائتدیگی یئنی‌دن دیریلیش روحونا محکم بیر شکیلده صاحب چیخمالیییق." دئدی.
پرزیدنت اردوغان، مساژیندا، نووروزون، گئنیش بیر جوغرافیادا، قارداش‌لیق و دوستلوغون گونو اولدوغونو خاطیرلادیب، بؤلگه و دونیا باریشی اوچون ثابت‌لیک و ریفاه گتیرمه‌سینی آرزو ائتدی.
اردوغان مساژیندا، دونیانین دموکراسی، حاق، آزادلیق، خوشگؤرو کیمی آنلاییش‌لارین تطبیق‌لرینه، شخصاً بو دگرلری سیستملشدیرنلر طرفین‌دن خیانت ائدیلدیگی آجی گون‌لر یاشادیغینا دقت چکدی.
پرزیدنت، "مدنیت و مدنیت هاوزامیزی بوغماغا چالیشان‌لارا قارشی موباریزه‌نی، اؤز تاریخیمیزدن و عنعنه‌لریمیز آلدیغیمیز گوجله وئرجگیک." دئدی.
اردوغان، دونیا‌داکی بوتون مظلوم و ضرر چکمیش خالق‌لار اوچون مقدس بیر گلجگین سمبولو اولا‌جاق نووروز آتشی‌نین، آنادولودان یاغیلاجاغینی دا ایفاده ائتدی.
تورکیه بؤیوک میللت مجلیسی صدری اسماعیل قهرمان دا، نووروز بایرامی‌نین، سئوگی، باریش و خوشگؤرونون وسیله اولماسینی تمنی ائتدی.
قهرمان،
"بئله گون‌لرین، چاتیشما و گرگین‌لیگه دئییل، قارداش‌لیق و دوستلوق دویغولاری ایچینده کؤمکلشمه، همرای‌لیک و قارشی‌لیق‌لی آنلاییشا یول آچماسی هامیمیزین اورتاق گؤزلمه‌سی‌نین" دئدی.
باش ناظیر بینا‌لی ییل‌دیریم دا، چتین بیر قیشدا آردین‌دان گلن باهار اوچون "شوکور" و ایلین برکت‌لی کئچمه‌سی اوچون "دعا" نیتی ایله حیاتا کئچیریلن نووروز قوتلاما‌لاری‌نین، عصرلردیر باریش و قارداش‌لیق دویغولاری‌نین آرتما‌سینا سبب اولدوغونو ایفاده ائتدی.
